Downloaded from YTS.MX
Official YIFY movies site: YTS.MX
PARROQUIA DA NACIÓN DA MISIÓN
Ola. Que ben que veu. Vamos comer algo.
- Dis que te seguiu ese home? - Non mires.
Es popular, A-yeong. Seguiute ese tipo?
Vas cobrar.
Xa vai moito mellor.
- Que ben. - Si.
Descúlpeme.
Ola.
É a primeira vez que vén, non si?
Son Sung Min-chan, o pastor da parroquia.
Pasaba por aquí, vin a igrexa e…
Xa vexo.
Apetécelle tomar un café?
Non, é que…
teño présa.
Agarde.
Por favor, tome un café.
- Dígoche que me seguiu. - Serían imaxinacións túas.
- Perdón. - Desculpe.
Atópase ben?
Quere que chame unha ambulancia?
Estou ben.
Vamos.
Cóidate.
- Deica a próxima semana. - Abur.
O grande halle quedar ben.
Sei que hoxe veu de casualidade, pero agardo que volva.
Vive pola zona?
Si.
Pois veña máis a miúdo.
Aledaríame velo máis veces.
Vai á misa acotío?
Adoitaba ir cando era neno.
Xa.
Non é raro ir moito de novo
e logo deixar de ir.
A fe vai e vén.
Ás veces,
nese proceso,
recibes unha revelación e aceptas que Deus te chama.
Aí ten.
Por certo, non lle preguntei o seu nome.
Como se chama?
Kwon Yang-rae.
Que é iso?
Pois é…
FORMULARIO DE INSCRICIÓN
É a folla de inscrición para os novos fregueses.
Verá.
Antes non facían falla, pero agora todo está sistematizado.
Ter estas cousas á man vén ben de cando en vez.
Somos unha parroquia nova e…
- Deus, que vergoña. - Mire.
Como lle dixen, só entrei porque pasei por diante.
O formulario non é complexo.
Ou sexa…
É moi sinxelo.
Só cómpre o seu nome e un número de teléfono.
Non é nada.
Ai, si.
Un momento.
Unha foto tamén nos vén moi ben.
Bórroa en canto a imprima.
Ve? Xa a borrei.
Ai, non.
Teño que facer unha chamada urxente. Agora volvo.
O formulario é moi sinxelo. Cúbrao, por favor.
Veño decontado.
Ola.
Ola. Hai algo?
Estaba vostede no certo.
A súa muller vese co seu adestrador persoal dende hai tempo.
Quedan tres veces á semana.
Voulle enviar unhas fotos. Míreas.
Traballas demasiado.
Non, ho. Moitísimas grazas por axudarme.
Ben, quere que consiga máis probas?
A que se refire exactamente co de "máis probas"?
Quedan a miúdo. Cando os volva ver entrar nun motel,
pódolles facer fotos e vídeos bicándose e tendo relacións,
e buscar preservativos ou panos con seme.
E, se o fan sen preservativo,
o meu equipo pode buscar rastros de seme no corpo da súa esposa.
Non habería problema.
Consigo máis probas ou non?
Ola? Señor?
Xa marcha?
É que teño asuntos que atender.
Xa cubrín o formulario.
O meu calzado…
Tome.
Dobrando así os zapatos, axiña os vai desfacer.
A ver, póñaos.
A igrexa…
acolle os pecadores.
Deus quérenos a todos.
Ese home…
inscribiuse?
Pois… máis ou menos.
Meu ben, deberías ir indo.
- Si. Cando acabes, vémonos fóra. - Si.
Ola, papá.
Agora?
Non, xa vou.
Vale. Axiña chego.
Pódesme deixar na boca de metro.
De que é a reunión?
É da universidade.
Dixéracho, non?
Igual chego algo tarde. Recolles ti a Yeon-u?
Vaia. Tamén traballan os domingos?
A verdade,
canto antes rematen, mellor. Así virán máis fregueses á parroquia.
Que é iso?
Amodo. Para.
Van construír outra igrexa.
PARROQUIA DO POBO DO CEO
Que?
É o pastor Jung.
JUNG GUK-HWAN
Meu Deus! Se cadra pídeche que dirixas esta igrexa.
Fíxote vir aquí e montar esa igrexa diminuta.
Este era o seu plan.
Levas catro anos dirixindo a oración matutina.
Por fin agora ves os froitos.
É mellor que o vaias ver hoxe, a ver que che di.
Vale?
Son eu.
Non tiveches que ir á obra hoxe? Xa non chove.
Si, mandáronnos marchar antes porque seica vai diluviar.
Encargarase o axudante do xefe.
Veña. A comer.
E todo isto? Vaia banquete.
Mañá empezas no novo equipo.
Tes que comer carne.
Non é para tanto.
Rematades pronto a obra?
Xa van retirar os andamios.
Logo xa non queda nada.
Oe, deixaches un bo equipo
e unha oportunidade de ascenso.
Por que vas para a Unidade de Crimes Violentos?
Está ben.
É máis preto da casa. O outro traxecto estresábame.
Puxeron en liberdade o cabrón de Kwon Yang-rae e vive por aquí.
Si?
Xa o sabías, verdade?
Está rico. Mercaches o adobo?
Deixa de cambiar de tema.
Non o andarás seguindo, non?
Esquéceo.
Esquéceo e vive a vida.
Teño curiosidade por ver como queda a casa.
Ensínama cando quiten os andamios.
Sabes que es todo o que me queda.
Se che pasa algo…
Frega ti.
PARROQUIA DO POBO DO CEO
Adiante.
Pastor.
Ola, pastor Sung.
Vaites. Pillou catarro?
Senta.
Traballa vostede moito.
Ten que mirar de coidarse.
Estou ben. Axiña me ha pasar.
Ti tamén traballas arreo.
Que tal pola parroquia?
Non traballo tanto.
Hoxe conseguín un novo fregués,
antes de vir ata aquí.
Non te obsesiones con captar fregueses.
Es un emisario de Deus que difunde a súa palabra nunha terra estéril.
Lembra iso e sigue así.
Tereino en conta.
Por certo, e a parroquia do Pobo do Ceo?
Ai, xa a viches?
Si.
Foi a miña muller quen máis se sorprendeu.
Púidome avisar.
Perdoa, é que ando a mil cousas.
A quen recomendas para esa parroquia?
A quen recomendo?
Si, para a nova parroquia do Pobo do Ceo.
Ti levas moito nesa zona, paréceme boa idea consultarcho.
Quen sería a persoa axeitada para levar esa parroquia?
Para esa parroquia…
Ocórreseche alguén?
Non sei, pero…
dareille unha volta.
Moi ben.
Eu tamén o vou pensar.
Deus amosaranos quen é a persoa axeitada.
Bulide! Díxenvos que había que traer paraugas.
Ide entrando. Veña, bulide.
Min-chan.
Ola, Hwan-su.
Xa vou.
Canto tempo. Que fas aquí?
Vin ver o pastor Jung. Xa marcho.
Ah, viñeches ver a meu pai.
Escoita, xa saberás que vai construír unha igrexa no teu barrio.
Si… Algo oín.
Os de arriba cren que debería dirixila eu.
Vaia leria.
Xa.
Teu pai comentoume que busca alguén axeitado para levala.
Pediume opinión.
Pediuche opinión a ti?
Pero como se lle pasa pola cabeza preguntarche a ti?
Que tolería. Ten cada ocorrencia…
Claramente, deberías dirixila ti.
Levas tres anos predicando alí.
Sinceramente, eu non teño nin idea.
Non estou preparado.
Debería falar con meu pai.
Non, déixao.
Total, a decisión non é nosa.
- Deus diranos quen é a persoa axeitada. - Pastor, fáisenos tarde.
Un momento.
Teño que marchar.
Chámote e falamos.
- Sigue así. - Vale, abur.
Perdoade. Vamos.
Noso Pai que estás no ceo, vela por min,
para que a miña fe, que alivia o meu desasosego,
non se vexa turbada por tentacións mundanas.
Pero, Señor,
se non vai en contra da túa vontade que eu dirixa a nova parroquia,
confeso que me gustaría aceptar ese reto.
Maniféstame a túa vontade…
ESPOSA LEE SI-YEONG
- Dime. - Onde estás?
Estás con Yeon-u?
Con Yeon-u? De que falas?
Díxenche que o recolleses ti porque eu tiña a reunión.
Xa. É que tiña que facer unha cousa e…
Que cousa? A misa rematou hai horas!
E agora que facemos? Que debemos facer?
Que pasa? Que che dixeron na gardería?
Dixéronme que o recollera un home.
Dei por feito que foras ti.
Que facemos?
Secuestraron a Yeon-u! Que facemos?
Cariño, vai alí e pregúntalles como era o home.
Se lle pasou algo a Yeon-u, é culpa túa.
Quédache claro?
REXISTRO DE AGRESORES SEXUAIS
KWON YANG-RAE
ENDEREZO: MYEONGHWA-RO, 9, 8, MUSAN
Ola, Yeon-ju.
Segues sen falarte con papá?
Chámao, anda.
Vale, chamareino.
Que che pasa?
Atópaste mal?
Yeon-ju?
Non.
Acábome de erguer.
Que dis? Ti sabes que hora é?
Non dixeras que ías estudar máis?
Estás chapando moito?
Si.
Chámote despois.
Vale. Avísame se che fai falta algo.
Yeon-hui.
Lémbraste?
Cando me mudei ao meu propio piso?
Fixemos unha festa de inauguración e tiramos esta foto.
Saes moi guapa.
Pero sabes que? Arrepíntome de mudarme alí.
Sabes que me repetía cando me tiña secuestrada?
"Alguén virá rescatarme.
Miña irmá acabará sospeitando.
É intelixente e estase a preparar para ser policía."
Pero quen entraba pola porta…
sempre era el.
Yeon-hui.
Dime, por que?
Por que?
Por que non me rescataches?
Por que?
En dez metros, chegará ao seu destino.
112, en que podo axudarlle?
Si, ola.
O meu fillo desapareceu.
Que o seu fillo desapareceu?
Kwon… Kwon Yang-rae…
O violador que vive nesta zona.
O violador… Estou diante da súa casa.
- Pero… - Tranquilícese e explíquemo.
Creo que se vai desfacer de algo.
Leva unha pa…
Señor, presenciou vostede un crime?
Non. Como lle dixen, o meu fillo desapareceu e…
Cando desapareceu?
Kwon Yang-rae, o violador que vive aquí.
Búsqueo e xa verá!
Denunciou a desaparición do seu fillo?
Por favor, envíe a policía á casa de Kwon.
É en… Ola?
PASO DE FOXHILL
Pastor?
Creo que me estaba a seguir.
Pasa algo?
Se non vai dicir nada, marcho para a casa.
Yeon-u.
Yeon-u!
Pastor.
Que está facendo?
Aparte.
ESPOSA LEE SI-YEONG
Xa apareceu Yeon-u.
Coñeces o seu amigo No-el, non?
Convidou a Yeon-u á súa casa e recolleunos o seu pai.
Díxollo á mestra e ela debeu esquecer comentalo no cambio de quenda.
Pero os pais de No-el puidéronnos avisar igualmente.
Se cho dixese, non me ías deixar ir xogar con No-el.
Non che dixen que baixes os brazos!
Deixa de chorar!
Onde estás?
COMISARÍA DE MUSAN JUNGBU
Inspectora Yeon-hui?
Bo día.
Son So Eun-gyu, da Unidade 4 de Crimes Violentos.
- Ola. - O capitán pregunta por vostede.
Hai un caso novo. Están todos reunidos.
- Vamos. - Moi ben.
Non é un caso máis de desaparición.
Xa están aquí.
Antes de comezarmos,
preséntovos a inspectora Lee Yeon-hui.
Saudádea.
Onte entrou un caso novo, así que hai choio.
Ben, atendede.
Onte, ás 22:30,
Sung Min-chan, pastor da Nación da Misión,
chamou a policía.
Segundo el, Kwon Yang-rae, un agresor sexual convicto
que leva unha pulseira telemática, argallaba algo.
Kwon sacou a pulseira e non sabemos nada del.
E denunciaron a desaparición dunha adolescente.
Chámase Shin A-yeong.
É freguesa da Nación da Misión.
Despois da misa, foi ao karaoke cos seus amigos,
pero non volveu para a casa.
Unidade 1, entrevistade os amigos de A-yeong.
Si, señor.
Os da Unidade 4, falade co denunciante que chamou onte.
Andando.
Estamos a bloquear o acceso á súa rúa.
Os da científica tardan cinco minutos.
- Ola. - Boas.
- Mimá. - Creo que Kwon vivía aquí.
O que non sei é como.
E logo non hai luz?
Non. Cortáronlle o subministro.
Atende. Sacade os mobles fóra.
Si, señor. Axúdame.
Mire.
Xesús.
O tipo é un puto psicópata.
PENA POR HOMICIDIO INVOLUNTARIO
ENTREGARSE POR HOMICIDIO INVOLUNTARIO
Pódese?
Si, ola.
É vostede Sung Min-chan?
Si. Que precisan?
Somos policías.
Vimos porque chamou vostede onte para denunciar a Kwon Yang-rae.
Dixo que lle parecía que se ía desfacer dun cadáver.
Ai, si.
O caso é que Kwon Yang-rae veu onte á igrexa.
Vin que tiña unha pulseira telemática
e chamoume a atención.
Despois chamáronme porque o meu fillo desaparecera.
Primeiro sospeitei de Kwon Yang-rae e fun ata a súa casa.
Pero…
Pero que?
Pois… vino cunha pa.
Deducín que se ía desfacer dun corpo
e chamei a policía.
E o seu fillo?
Nada…
Trabucámonos.
Despois soubemos que estaba na casa dun amigo.
Xa.
Desapareceu unha adolescente chamada Shin A-Yeong.
Un momento. A-yeong, a freguesa desta parroquia?
Si.
Pero… que lle pasou a A-yeong?
Podo botar unha ollada?
Si, claro.
Canto tempo estivo aquí Kwon Yang-rae?
Pedinlle que cubrise o formulario de inscrición,
despois chamáronme por teléfono e marchou.
Pastor, que fixo despois de chamar a policía?
Fun para a casa.
Aínda non temos probas de que el lle fixese nada á rapaza.
Estámolo a investigar.
Por favor, chámenos se recorda algo máis.
Por suposto.
PASTOR, TEÑO QUE CONFESARME.
ONTE…
MIN-CHAN, FALEMOS EN PERSOA. VEN Á MIÑA PARROQUIA.
Pastor.
Hai un problema grave.
Supoño que xa sabes…
o de Hwan-su.
Sempre o eduquei para que obrase correctamente.
Como se lle ocorre ter unha aventura cunha freguesa?
Pero se… non leva moito tempo casado.
É que…
xa sabes que Hwan-su é un brando.
Así lle vai.
Por iso se deixou seducir.
En fin, díxenlle que rompese con ela dunha vez,
que volvese coa súa muller e se arrepentise, pero a rapaza…
A moza coa que anda
subiu detalles da súa relación á web da parroquia.
Mira o que escribiu.
Dígoche eu que o seduciu á mantenta!
Meu Deus.
A Hwan-su…
vouno mandar uns anos de misioneiro ao estranxeiro.
Poñer terra por medio.
Estoume volvendo tolo.
Como se deixou cegar pola luxuria cando o seu deber é servir a Deus?
Sempre lle dixen que vivise por e para Deus.
Min-chan.
Se cadra…
todo forma parte do plan de Deus.
Pastor.
Non ole como algo doce?
A parroquia do Pobo do Ceo, a que estou a construír,
gustaríame que ti te encargases de dirixila.
Supoño que é a vontade de Deus.
E o noso deber é acatar a súa vontade.
Min-chan.
Dirixe a parroquia do Pobo do Ceo
e fai que prospere.
Cumprirei.
Cumprirei…
a súa vontade.
Segundo o axente da condicional, tiña un comportamento normal.
Derreábase na empresa de derribas.
Non faltou a ningunha das sesións comigo.
Mellorara de xeito significativo.
Saben cando debuxou isto?
O equipo forense está a pescudalo, pero cren que se debuxou hai pouco.
Hai pouco?
Non tiña un comportamento sospeitoso,
pero volveu delinquir?
Debe de ser o psiquiatra de Kwon.
As enfermidades mentais desencadéanas moitos factores, incluídos os xenéticos.
É complicado reducilo todo a unha soa causa,
pero seguramente os abusos que sufriu por parte do seu padrasto foron claves.
Que tipo de abusos?
Mallaba tanto nel que acabou co cranio deformado.
Metíalle a man en auga fervendo.
Afogábao con toallas molladas, deitándoo no chan do baño.
E tamén o agredía sexualmente.
Grazas.
Membros do xurado,
o señor Kwon aínda ten centos de cicatrices no corpo,
resultado de dez anos de malos tratos.
Tras experimentar algo semellante,
pode alguén ser un adulto equilibrado?
Non todas as vítimas de abusos desenvolven tendencias criminais.
Porén, penso que moitas cousas serían distintas
se o tratasen daquela.
Ao señor Kwon maltratárono dez anos.
Aos 16 anos, enviárono ao reformatorio por agresión e ao fin escapou do padrasto.
De novo, era…
Agarde. Que está a facer?
Yeon-hui.
Orde na sala.
Por que?
Por que tenta escusar unha persoa así?
- Riste? - Sáquena da sala.
- Faiche graza? - Sáquena!
- Sóltenme! - Acompáñenos.
- Yeon-hui. - É o demo!
- Vamos.
- De que lado está? - Acougue.
Sóltenme! Que me solten!
Sóltenme!
Doutor Lee.
Canto tempo. Lee Yeon-hui, Unidade de Crimes Violentos.
Agarde. Coñecémonos?
Supoño que lembra o caso contra Kwon Yang-rae de hai cinco anos.
Secuestrou a Lee Yeon-ju e abusou dela,
pero ela deu escapado e chamou a policía.
Son a súa irmá maior.
Sempre quixen preguntarlle…
por que o fixo?
Por que lles deu unha razón para absolver a Kwon?
Mire, daquela…
testifiquei como experto.
Sabe que son psiquiatra, non?
Si. Estudo e trato as enfermidades mentais.
Que as trata?
Entón, logo de anos de suposto tratamento, por que desapareceu Shin A-yeong?
É todo culpa súa.
Por crear unha xustificación para ese demo.
Por iso volve ocorrer o mesmo uns anos despois.
Non é un demo.
Kwon é un ser humano que está enfermo.
Se quere salvar a Shin A-yeong, ten que coñecer mellor a Kwon.
Como familiar da vítima, comprendo o que sente.
De verdade. Pero como policía…
Teño que marchar.
A súa historia fíxose viral logo do xuízo.
Todo o mundo dicía que sentía mágoa por el.
Que non lle quedara outra…
COMPAIXÓN POLO AGRESOR
…que ser un delincuente.
Pouco despois,
a miña irmá, Yeon-ju, suicidouse.
Sobreviviu a torturas horribles e escapou.
Pero vostede…
Vostede matouna.
Pastor.
É vostede o pastor Sung, non si?
- Precisa algo? - Son a nai A-yeong.
Ai, si!
Que fai aquí?
A-yeong…
Por que a miña filla…?
Meu Deus, señora.
Vamos falar dentro. Acompáñeme.
Que lle pasou?
Señora, atoparemos a A-yeong. Seguro.
Si, aparecerá.
Pero, pastor…
Se…
hipoteticamente…
E se xa lle pasou algo a A-yeong?
Que di? Non pense iso.
Xa, pero é que…
¿E se…
me chaman da policía
e me din que lle pasou algo e que teño que identificala?
Sexa forte, muller.
A-yeong está viva.
Si, verdade? Ten que estalo. Verdade que si, pastor Sung?
- Verdade? - Si. Abofé que si.
Recemos xuntos.
Deus todopoderoso. Señor, o noso pastor,
que nos guías e nos protexes no camiño.
Ti has saber onde está A-yeong
e en que situación se atopa agora mesmo.
Aínda que estea nun lugar escuro,
cremos que está viva e que estás canda ela.
Señor, lembra que é un momento moi difícil.
Precisamos a túa axuda, Señor.
A imaxe é do día anterior á desaparición de Kwon.
O fin de semana, esnaquizou catro cámaras na contorna da súa casa.
Semella que o planeou todo meticulosamente uns días antes.
Que facían os do centro de control cando rompeu as cámaras?
Pensaron que romperan polas choivas e a tormenta.
E cámaras de casas ou coches do barrio?
Comprobámolas, pero non se ve nada pola choiva.
Que tolería.
Si?
Vale, recibido.
- Atoparon o coche de Kwon. - Onde?
- No paso de Foxhill, no monte Cheonil. - Arreando.
- Veña! - Si, señor!
Podía coller o autobús.
Diso nada. Lévoa eu, faltaría máis.
Ten que ser forte, entendido?
Que lle parece se nos xuntamos esta noite para rezar todos xuntos?
Todos os que queren a A-yeong xuntaranse para rezar por ela.
- E seguro… - Diga?
E A-yeong?
Non, eu tamén vou para aí.
Que eu tamén vou!
Mándame o enderezo.
Que pasou?
Atoparon o coche dese malnacido.
Que fago?
Que vou facer?
Onde está?
Comeza a busca na zona A-3.
- Cos de criminalística. - Non hai nada.
Recibido.
Ten que haber algo. Atopádeo.
Si, señor.
Envíen outra unidade á zona A-4.
De acordo.
Están aquí todos os axentes e detectives?
A nai que o pariu. Por que viría aquí?
A onde foi cando abandonou o coche?
Escaparía A-yeong camiño de aquí?
Pode ser.
Mimá. Que é isto?
- Atopastes algo? - Non hai ada.
Científica!
Buscade aí tamén!
- Atopades algo? - Aínda non!
Seino, son o seu pai. Déixenme pasar. Por que non me deixan pasar?
Pare.
Déixenme pasar un momento, por favor!
- Cariño! - Detéñase!
- Fóra! - Non pode…
E A-yeong?
Estana a buscar. Vamos.
- A-yeong! - Atrás.
Somos os pais de A-yeong! Dígannos que pasa!
A-yeong!
Que pasa aí?
- A-yeong! - Son os pais da nena.
- Temos que buscala. Por favor! - A-yeong!
Quietos. Ola. Supoño que son os pais de A-yeong.
Atoparon a miña filla?
Non, aínda non atopamos ningunha pista.
Pero si o seu coche.
Si, é certo, pero aínda estamos a investigar.
Tampouco hai corpo?
Corpo?
Como que corpo?
A miña filla…?
Di que A-yeong está…? A-yeong!
- Meu ben! - Señora!
- Un médico! - Aquí!
Cariño, estás ben? Dime algo.
Que imos facer agora?
Rompeu as cámaras todas, así que non atoparemos pistas.
No coche non levaba cámara?
Non levaba, non.
Así que non hai ningunha proba?
Non. Coa que caeu onte, sorprenderíame moito atopar algo.
O universo está do lado dese cabrón.
Que mosca che picou?
Nunca queres vir de voluntario, non aturas as mulleres dos pastores.
Non tiñas un rezo por A-yeong?
Deberíaste preparar.
Si-yeong.
Non tes nada que dicirme?
Que?
Non tes nada… que confesar?
Confesar o que?
Si-yeong.
É todo culpa miña.
Provoqueino eu.
Pero…
eu arrepíntome de todo.
Agora tócache a ti.
Tes algo que contarme?
De que falas?
Merda!
Aténdeme ben.
A nova parroquia.
O pastor Jung pediume que a dirixa.
Estívenme informando.
Todos saben que a vai levar Hwan-su.
Non era Jung o teu pai espiritual?
- Pero mira que es inxenuo… - Eh.
Coidadiño co que dis.
Vai mandar a Hwan-su ao estranxeiro de misións.
Sabes por que?
Tiña unha aventura.
Cometeu adulterio.
Perdoa. Síntoo.
Pero isto é unha revelación de Deus.
E, se queremos recibir a revelación,
temos que estar limpos de pecado ante Deus.
Si-yeong.
Queres confesar algo?
Teño…
Teño que marchar.
Deus sábeo todo.
Non hai nada que el non saiba.
Confesa.
Cometín adulterio.
Máis alto.
Deus todopoderoso,
cometín adulterio.
Máis alto!
Máis alto, para que Deus te escoite!
Deus todopoderoso, cometín adulterio.
- Amén! - Amén.
Amén!
- Amén! - Amén.
Deus todopoderoso,
esta ovella descarreirada arrepíntese dos seus pecados.
Acepta o noso sincero arrepentimento polos nosos pecados.
Deus todopoderoso…
Non hai quen a saque de aquí.
Boas, precisan axuda?
Non, grazas.
Axiña nos virán remolcar. Graciñas.
- Moi ben. - Coidado, o camiño é estreito.
RESIDENCIA YEONGJIN
- Anda! - Señora Lee.
Ola!
Chegas cedo.
Xesús, pastor Sung. E vostede por aquí?
Veu traer a Si-yeong?
Que namoradiños seguen!
É todo grazas á súa fe.
Énchevos a graza de Deus.
Debín chegar antes e preparar todo.
Xa se encargan os do cátering.
Nós miramos mentres cociñan
e falamos do mal que nos asolaga.
Por que tardan?
Que foi? Pasou algo?
Non. Por que tardará tanto a ambulancia?
Nós acabamos de ver unha ambulancia que tivo un accidente.
Ai, non.
E logo? Hai alguén ferido?
Antes apareceu un home moi sucio e ensanguentado.
Chegou arrastrándose e desmaiouse. Está moi mal.
Hai que levalo a un hospital.
Tívolle que pasar algo.
Creo que veu a rastro dende o monte.
Deus santo. Parece grave.
E onde está agora?
Levámolo a unha cama do andar de arriba.
Pero sen a ambulancia…
O pastor Sung ofreceulles axuda e dixeron que axiña os ían remolcar.
Menos mal.
Señoras, non queren pasar para ver como montan as mesas?
Si, boa idea. Vámonos mudar.
- E temos que tirar fotos. - Si.
É mellor que vaian entrando. Eu xa marcho.
E logo? Xante con nós.
Teño un rezo á noite e teño que preparalo todo.
Como queira.
Acompañareinas ao comedor.
Síganme.
- Vai. - Vale.
Un pastor…
Un pastor tentou matarme.
Non é a miña vontade.
É a vontade de Deus.
Canto tardaron!
- E o paciente? - Arriba.
Rápido. Aquí.
Era este home?
Si, o mesmo.
Non tiñamos nin idea de que era un criminal. Coidámolo.
Por iso fuxiría.
- Podemos ver o cuarto onde estaba? - Si.
É por aquí.
Podemos revisar as imaxes desa cámara?
É unha cámara moi vella. Xa non funciona.
Teremos problemas por iso?
Cústanos moito sacar este sitio adiante.
Non sabemos que di a normativa.
Estaba aquí.
Levárono.
Que o levaron?
Quen?
Levouno Deus.
Amén.
Acaba de dicir "amén"? Se vostede é ateo.
Manda truco!
Home, teño que crer en Deus…
Ten demencia dende hai 20 anos.
Si, claro. O que vostede diga.
Cantas saídas ten o edificio? Hai porta traseira?
Hai unha aquí e outra na cociña.
De acordo.
Quen son?
Son esposas de pastores de parroquias. Adoitan vir facer voluntariado.
Pódenos facilitar unha lista das súas parroquias?
Si, por suposto.
Sorprenderaste de verme. Sobreviviches, pero volvín aparecer.
Ti…
Por que me fas isto?
Boa pregunta.
Eu tamén teño curiosidade.
Por que teima o Señor en levarme unha e outra vez a ti?
Por que?
Levaba moito tempo sen ir a esa residencia.
E hoxe pola mañá, de súpeto, tiven gana de ir.
Por que?
Por que xusto hoxe?
O día de Pentecoste.
A unción do Espírito Santo!
Deus envioume o Espírito Santo e guioume alí.
O Espírito Santo?
Só tentas cubrir o feito de que quixeches matarme.
Un momento.
Xa o entendo todo.
Agora entendo por que Deus me guía ata un fillo de Satanás.
Quere ver ata que punto son quen de cumprir as súas ordes.
E este sitio.
Ían facer un campo de golf e por iso construíron este hotel.
Pero a empresa quebrou.
Leva máis de tres anos abandonado.
Este arrepiante edificio en ruínas é perfecto para nós.
Deus preparouno para nós.
É a Providencia!
Va que é marabilloso?
Es un completo lunático.
E agora?
Vasme matar?
Non o sei.
Deus enviarame outra revelación.
Somos serventes de Deus e seguimos as súas ordes.
Se me matas,
nunca atoparedes a rapaza.
Secuestreina…
Que?
A freguesa da túa parroquia.
Está viva.
Onde está A-yeong?
Chama a policía
e confesareino todo.
Onde está?
Se me matas,
tamén a matarás a ela.
Dime onde está!
Chama a policía.
Que pasa? Tes medo?
Gloria a Xesús, que morreu na cruz
polos nosos pecados.
A cruz que el levaba ás costas
agora levareina eu.
Amén!
A súa cruz…
Onde está A-yeong? Dimo!
Chama a policía, cabrón satánico.
Temos todas as gravacións?
Si, as de todos os coches que aparcaron aquí.
Revisádeas en canto cheguedes á comisaría.
Lee Yeon-hui.
- Vostede dea o día por rematado. - Como?
Non vai ter festa de benvida.
Ao menos non traballe de máis o primeiro día.
Total, non son moitos vídeos. Vaia descansar.
Marche.
Cando a viron por última vez?
Hai 24 horas, señor.
Cada vez é menos probable que siga con vida.
DETECTIVE SO EUN-GYU
A LISTA DE PARROQUIAS
PARROQUIA DA NACIÓN DA MISIÓN
Levouno Deus.
Tampouco hai corpo?
Pastor, A-yeong está ben, verdade?
Non lle pasará nada, non?
Grazas, pastor.
Vamos arriba.
PLANTACIÓNS DE AMORAS
PLANTACIÓN DE AMORAS ORGÁNICAS DE MUSAN
DEUTERONOMIO
Hoxe imos ler…
o Deuteronomio 24:7.
Todos xuntos.
"Se se descobre que alguén raptou un dos seus irmáns israelitas
e o tratou coma un escravo ou o vendeu,
ese raptor, pois,
debe morrer.
Así limparedes a maldade que hai no medio de vós."
- Amén. - Amén.
Amén.
Oremos.
Pai que estás no ceo,
todos os que queremos a pequena Shin A-yeong estamos aquí.
Sabemos que A-yeong nos ve dende o ceo.
A súa nai está desolada.
Concédelle a mesma paz que ten agora A-yeong.
Amén!
Sabemos que xamais ignoras as nosas oracións e rogos de auxilio.
Amén.
Que xamais permites que os malfeitores saian impunes
e que limpas o mal deste mundo.
Deus, lembramos a túa ira, lembramos a túa xustiza e a túa rectitude.
Amén!
Que amas os xustos e aborreces o pecado e os pecadores!
Desataches unha choiva de lume e xofre sobre Sodoma e Gomorra como castigo.
Agora, coa túa maxestosa e poderosa man,
xulga os malvados co teu lume aniquilador!
Elimina o pecador!
Fágase a túa vontade!
Berraremos "Señor" tres veces e rezaremos xuntos.
- Señor! - Señor!
Señor!
- Señor, que a túa graza eterna… - Por favor, Señor!
Amén.
PLANTACIÓN DE AMORAS ORGÁNICAS DE MUSAN
DETECTIVE SO EUN-GYU
Irmanciña.
Mátao.
É a túa oportunidade, Yeon-hui.
Mátao.
É o momento que levas tanto agardando.
Faino.
Non sentes mágoa por min?
Crin que querías vingarme!
Bule, mátao! Mátao!
Ese cabrón é o diaño.
Se non o matas, fará dano a máis xente.
Mátao dunha vez!
Se me matas, esa rapaza tamén morrerá.
Chama a policía.
Aínda está viva.
Está mentindo!
Yeon-hui,
é o diaño.
Non te poñas do seu lado.
Kwon Yang-rae, son policía.
Onde está Shin A-yeong?
Primeiro lévame a un hospital, por favor.
Dime dunha vez onde está A-yeong.
Sei que me matarás cando cho diga.
Non, non te vou matar.
Así que dime onde está A-yeong!
Puta tola.
Como esperas que te crea con esa mirada asasina?
Arre carallo.
Hai un feixe de tolos neste barrio, sabíalo?
Dimo, mamón!
Onde está A-yeong?
Que mo digas dunha vez!
Pastor. Que está a facer?
Parécelle unha casualidade?
As casualidades non existen.
El guiounos ata aquí.
Déixese de lerias.
Sólteme dunha vez! Sólteme!
Verá, a vontade de Deus non é algo que os meros humanos poidamos comprender.
Ata hai un momento, tiña un pequeno dilema.
"Que fago co corpo dese cabrón cando o mate?
Préndolle lume?
Ou córtoo en anacos para tiralos en algures?"
Pero Deus enviouna a vostede, detective.
A-yeong! Sabes onde está A-yeong?
A-yeong está morta.
Está morta, nalgún sitio.
Esquézase de A-yeong.
Agora toca cumprir a vontade de Deus e castigar este malnacido
polo que lle fixo a A-yeong.
Pastor, entréguese, por favor. Aínda non é tarde.
El pegoulle un tiro e matouna mentres forcexaban,
e logo precipitouse por aí.
Entre en razón.
Se o mata, nunca atoparemos a A-yeong!
Non me escoita? Dígolle que está morta.
Matouna ese demo.
É verdade! Es ti.
Es a irmá de Yeon-ju, non?
Preguntábame por que me seguías e me mirabas así.
Pero, sinceramente,
mateina eu?
- Que? - Fun eu?
Foi ela quen decidiu suicidarse.
- Trabúcome? - Que dixeches?
Se todos nos matásemos logo duns días de sufrimento,
eu teríame que suicidar 10 000 veces! Sabíalo?
Hostia!
Cando era neno, cada noite, viña ese monstro dun só ollo,
atábame, mallaba en min…
Cala, demo! Non ouses usar esa lingua viperina!
Pare! Hai que atopar a A-yeong.
Díxenlle que está morta. Está morta!
Do contrario, non recibiría a revelación de matalo!
Deus é perfecto! El nunca comete erros!
Por favor, faga algo co tolo do pastor!
Non queredes salvar a A-yeong?
Cala, cabrón!
- Mentes para non morrer. - Di que está viva.
A min non me engana!
Di que A-yeong está viva.
Di que está viva, que non morreu!
Por que se deixa enganar polo diaño?
Non ve que está mentindo?
Se non o matamos, haberá outras vítimas coma A-yeong.
Gloria a Xesús,
que morreu na cruz polos nosos pecados.
A cruz que levaba ás costas…
Míreo.
Está tolo perdido.
É fillo de Satán.
É o mesmo diaño.
Por culpa da xente coma vostede, que defende a xente coma el,
cada vez hai máis maldade no mundo.
O único que me enche de orgullo
é a súa cruz.
A rapaza…
Comeuna o monstro dun só ollo.
O monstro dun só ollo.
- Inspectora! - Un médico!
Eh!
Dimo!
Dimo e despois morre!
Non ten pulso. Hai que levalo xa.
Díxenvos que miredes dentro!
Di que Deus lle revelou que tiña que matar a Kwon.
Creo que non ten nin idea de onde pode estar Shin A-yeong.
Mimá, está coma unha puta cabra.
O coche estaba onda o paso de Foxhill
porque ía á zona de reurbanización número catro.
Kwon levaba tres meses traballando alí e coñecía a zona.
Aposto a que a levou alí cando a secuestrou.
Canto levará rastrexar a zona?
Polo menos, tres días.
Tres? Xa sería o quinto día.
Será pouco probable que siga viva logo de cinco días.
Aprendín pola enorme graza do Señor.
Sinto a graza infinita do Señor.
A graza infinita do Señor.
Cando sigo o Señor…
Ei!
A que esperades? Movede o cu!
- Si, señor! - Si!
Inspectora Lee, non se preocupe. Marche e descanse.
Chámoa se a atopamos.
Ola.
Kwon!
Ei, Kwon! Ei!
Que?
Hai que demoler todo isto hoxe, de acordo?
- Vale, feito. - Veña.
Pase.
Sorprendeume a súa chamada.
PAPÁ IMAXE
QUITARON OS ANDAMIOS.
Revisei todo o que me enviou do pastor.
É un caso de apofenia de manual.
Apofenia?
É a tendencia a percibir patróns ou conexións entre cousas sen relación.
O que ve aí chámase pareidolia.
Hai xente que cre ver figuras en simples fenómenos naturais.
Asocian un significado profundo ao que acontece de xeito aleatorio.
Doutor Lee.
Veño…
porque quero saber que clase de persoa era Kwon Yang-rae.
Terrible, non si?
Maltratábao case a diario.
Mentres o facía, a nai cantaba e rezaba onda o seu cuarto.
Antes de morrer, falou dun monstro dun só ollo.
Que cre que pode significar?
Podería simbolizar o seu padrasto.
Ou o propio Kwon.
Ve a xente que ten na boca?
Non sei se significa que el está na cabeza do monstro
ou que se converteu no monstro e enguliu as vítimas.
Son todo especulacións.
É un crebacabezas. O único seguro
é que o monstro está conectado cos recordos traumáticos da súa infancia.
Ten visións?
Miña irmá…
Ás veces véxoa.
Que pasa cando a ve? Que lle di?
Que esperaba que a rescatase.
Pero… que quen entraba pola porta sempre era el.
Sabe que non é súa irmá.
Esa non é Yeon-yu.
Non é máis ca unha ilusión, produto do sentimento de culpa.
Seino.
Sei que é unha ilusión.
Pero non me dou desfeito dela.
Agora mesmo, A-yeong agarda que a rescaten.
Agarda que alguén entre pola porta e a salve.
Pero, de novo, non podo facer nada.
Que pasa se non a atopamos?
Se lle aconteceu algo terrible…
será culpa miña.
É todo culpa miña.
É todo culpa miña!
Xa.
Cre que é culpa súa.
Kwon culpaba dos seus crimes o monstro, Sung di que é unha revelación divina
e vostede cre que todo é culpa súa.
Semellará distinto, pero é todo o mesmo.
Obsesiónanse co que cren que causou a situación.
Mire, a maioría das traxedias
ocorren por circunstancias que non podemos controlar.
Cousas como o demo e os monstros
créaos o ser humano para se xustificar.
E que debería facer?
Para atopar a A-yeong.
Centrémonos… no que podemos ver de verdade.
Kwon estaba mellorando. Que o fixo recaer?
Hai que descubrir que espertou o monstro.
Seguro que hai algo que pasamos por alto.
Profesor, o decano quere velo.
Pode repasar os documentos.
Á dereita!
Un pouco máis!
Para!
Eu teríame que suicidar 10 000 veces! Sabíalo? Hostia!
Cando era neno,
cada noite, viña ese monstro dun só ollo,
atábame, mallaba en min…
PAPÁ
Dime, papá.
Que pasa? Non me contestaches as mensaxes
nin viñeches durmir á casa.
Xa. É que estiven ocupada.
Temos un caso novo.
Que foi?
Non viches a foto?
Quitaron os andamios.
Dixeches que a querías ver.
É certo.
Agarda.
Xa rematamos a fachada. Levará outro mes acabar o interior.
Están a facer moitas reformas nesta zona.
Queren renovar as casas vellas.
- Papá… - Miña nai.
Foiche estresante porque o cliente quería que o ollo ese destacase.
O ollo?
Si. Ves a fiestra redonda? Xusto debaixo do tellado.
Chámase óculo. Tamén lle chaman ollo de boi.
En tempos poñíanse en moitas casas.
Pero agora xa case non se ven.
Escóitasme?
Que raio lle pasa ao teléfono?
Tachán!
É bonita, verdade? Ven, Yeon-hui.
A ver, unha foto.
Unha, dúas, tres.
Kwon estaba mellorando. Que o fixo recaer?
Hai que descubrir que espertou o monstro.
Espertouno isto.
Si, inspectora?
- Mandeiche unha foto. Víchela? - Que foto?
O monstro dun só ollo é unha casa cunha fiestra redonda.
Comproba a zona de reurbanización catro.
Busca unha casa cunha fiestra así. A-yeong está aí.
Vale. Vou.
Buscade unha fiestra redonda coma esta na zona catro. Xa.
- Vale! - Compartide a foto.
É esta.
DETECTIVE SO EUN-GYU: MINDEULRE-GIL 23-7
Quen carallo é vostede?
Tranquila, aguanta.
Tranquila.
Non deixaba de repetirme
que axiña alguén entraría pola porta e me rescataría.
Acouga. Xa pasou. Estás a salvo.
Estás a salvo.
Señor Sung Min-chan.
Atopamos a A-yeong.
Atoparon o cadáver?
Non.
Está viva.
Estana tratando no hospital.
Segue traumatizada polo que pasou,
pero os médicos din…
que se recupera moi ben.
É imposible.
Xúrollo, díxoseme que morrera.
Quen llo dixo?
Como?
Quen lle dixo que morrera?
Subtítulos: Marina do Albardeiro